ming030890/wiki-yue-high-quality huggingface dataset:
廣東八和會館

廣東八和會館（粵拼：gwong2 dung1 baat3 wo4 wui6 gun2）係中國廣東省廣州市嘅一間會館，喺荔灣區恩寧路177號。呢間嘢喺1889年起好。佢係廣東粵劇界入面比較出名嘅會館，重係八和會館嘅原址。

名
呢間會館嘅「八和」兩個字係「和翕八方」噉解。

史
喺清光緒十年（1884年），粵劇藝人鄺殿卿一齊摟埋啲粵劇同行嘅人喺光緒十五年（1889年），到咗廣州黃沙海亭街（而家係西城都薈廣場一帶）霸咗六十幾井（1000幾㎡）地嚟搞間八和會館，重係繼瓊花會館、吉慶公所之後嘅第三間粵劇藝人行會組織。喺開館無耐，間嘢實行行長制，其中第一任行長係鄺殿卿。而會館將藝人按行當同班入面嘅職務嚟分成帶「和」字嘅8個堂口：
永和堂：小武
兆和堂：小生、正生、總生，公腳。
福和堂：旦行
慶和堂：淨行
新和堂：醜行
德和堂：五軍虎
普和堂：棚面
慎和堂：睺住戲班經營業務嘅人
呢8個堂都有宿舍，用嚟安置失咗業嘅藝人同每年散咗班之後，返唔到屋企嘅藝人。會館重整埋養老院、安息所等機構，重開辦埋八和子弟小學、八和粵劇養成所等學校同埋科班。由於佢成日同藝人搞團結、福利同協調戲班之間嘅關係，所以點解佢都搞過積極嘅嘢。到咗民國時期先後改名做八和公會、八和劇員總工會、八和粵劇協進會。但係抗日戰爭爆發咗之後無耐俾蘿蔔頭炸沉咗。但喺廣州淪陷期間租咗南華中路嘅一間屋搞會務直到日本仔投咗降為止。後嚟間嘢搬返嚟和平中路就改名做「八和粵劇職業工會」，後嚟搬返到恩寧路又改名做「八和粵劇職工大會」。喺國共內戰時期，廣州嘅社會局、警察局、機器工會都有勢力加入「八和」，重要求粵劇戲班嘅燈光、佈景部門啲人改屬機器工會，搞到八和嘅會七國咁亂。從八和會館開始成立一直到中華人民共和國成立之前，做粵劇嗰行嘅藝人一定要入會，凡係冇會嘅人都唔畀搭班做戲（女藝人喺1924年之後先至可以入會；而下四府班就冇份）。中華人民共和國成立咗之後無耐，由於嗰時唔畀有私企，搞到原屬「八和」嘅機構都冇嗮，喺廣州地區搞粵劇啲人要參加廣州市總工會所屬廣州市粵劇曲藝工人臨時代表會，後嚟先至轉入文教工會，直到1980年代恢復返「八和」機構為止。喺1985年，廣東粵劇八和聯誼會正式成立，而「八和會館」嘅名正式重新用返。
1999年10月，廣東八和會館向廣州市民政局辦咗社會團體登記證書，改名做「廣東省八和聯誼會」，會址重喺而家嘅廣州市荔灣區恩甯路177號，而產權畀咗廣州市文化工會。入面有900幾位粵劇藝人，屬下有「廣東八和粵劇團」。到咗2003年初，八和會館先至喺廣東省人民政府嘅支持而恢復返原名。
廣東協和神學院

1914年，美國長老會、加拿大長老會、紐西蘭長老會、英國倫敦會、美國公理會、美國同寅會、英國聖公會同埋英國循道會、中華基督教會廣東協會、中華聖公會華南教區、中華基督教循道公會華南教區呢11間公會先後加入而一齊開辦咗呢間學校，專門解決嗰時廣東地區太少基督徒基督教會傳導人士嘅問題，期間嗌過廣州基督教高等協和神導學校，位置喺西關寶盛沙地大街（今日屬荔灣區逢源路一帶）倫敦會嘅大樓開辦。1918年搬到芳村白鶴洞繼續辦，重先後起咗好幾間堂解決咗學生住宿問題，1919年改名做廣州協和神學院（英文：Canton Union Theological College）。後嚟兩廣浸信會聯會、粵贛信義會總會、崇真會總會同埋禮賢會總會加入，令學校一度成為嶺南大學（今日嘅中山大學）屬下嘅學院——嶺南大學協和神學院。雖然學校喺1960年停辦，但1986年複辦。複辦無耐，主辦方為咗表示對神學院嘅歷史傳承同服務廣東教會嘅意思而改名做廣東協和神學院，期間凈得兩年制專科，位置喺東山區（今日嘅越秀區）寺貝通津嘅基督教東山堂入面開辦，1992年改成三年制專科，1994年搬到荔灣區沙面嘅聖公會主教樓繼續辦。2001年11月30號向北搬到白雲區永平文盛莊入面繼續開辦。2009年初開始招收本科學生。
廣東南方電視台

，又嗌南方台（naam4 fong1 toi4）或TVS，係中國廣東嘅省級電視台，2001年7月1號成立，同年12月20號開播。總部喺越秀區麓湖路7號。呢間電視台嘅播音語言係粵語同普通話。
2014年4月23號之前，佢同隔籬嘅廣東電視台都係唔同嘅機構。而佢屬下嘅「TVS」字樣台標喺2019年12月13號正式停用。

經濟電視同有線電視時期
2000年暑假嘅廣東有線卡通（今日嘅廣東少兒）頻道播出嘅節目表。嗰時每日09:00開台，23:00收台。
内文：廣東經濟電視台同廣東有線廣播電視台
電視台早期係廣東經濟電視台同廣東有線廣播電視台呢兩間完全獨立嘅機構，前者喺1994年12月22號開播，後者喺1993年12月4號開播。嗰時廣東經濟台凈得一個頻道，廣東有線台屬下有都市、影視、體育、信息、購物、及卡通等6個頻道咁多。不過佢哋喺廣州地區嚟講出名開台遲收台早，最夜嘅頻道到23:30（UTC+8）變黑屏或雪花，直到第二日16:00先至有節目。後嚟無耐部分頻道改到06:00開播，最晏都唔過09:00，收台時間亦推遲到01:00。而收台畫面直到2001年先至有彩條信號取代咗原有變黑屏或雪花嘅畫面。

兩台合併
由於廣電總局喺2001年7月1號話取消有線電視，結果有線屬下嘅都市、信息、影視、購物、卡通等5條頻道冚唪唥同廣東經濟台合併而新成立咗呢間機構。合併咗之後，原先廣東經濟電視台變成南方電視台1套，屬下嘅都市、信息、影視、購物同卡通分別變成2、3、4、5、6套節目，而體育台搬到廣東電視台屬下。同年12月20號，電視台屬下所有頻道正式開播。

頻道大變身
從2003年開始，南方電視台屬下所有頻道開始陸續變身。其中廣東有線都市頻道（第1台）改名做南方都市頻道；影視頻道從第2台調到TVS-4；信息頻道調到TVS-3；雖然購物同卡通頻道位唔變，但購物頻道改組成科教頻道，隨後卡通頻道亦改名做少兒頻道。同年年底，少兒頻道改名做少兒女性頻道；信息頻道改組做綜藝頻道。
2004年7月28號，南方都市頻道上星之後改名做南方衛視。隨後無耐，經濟頻道亦改名做經視頻道；時隔1年又4個月，科教頻道退出南方電視台，改成廣東電視台屬下嘅新聞頻道，而原先少兒頻道嘅位改成TVS-5。
南方電視台嘅主控中心喺廣東電視台嘅演播廳入面
2011年10月15號20:00，電視台同上海東方購物頻道搞合作，推出咗另一個購物頻道——TVS東方購物頻道。節目播出內容主要轉播東方購物頻道。

廣東電視台時期
2014年4月23號，南方電視台、南方廣播電影電視集團同廣東電台、廣東電視台合併，組成而家嘅廣東廣播電視台。雖然南方電視台重係繼續營運，但屬下頻道名開頭全部加咗「廣東」兩個字，原先嘅南方少兒女性頻道打回頭成廣東少兒頻道；南方綜藝頻道改名成廣東綜藝頻道；原先科教頻道組啲人同南方經視頻道合作，組成廣東經濟科教頻道。
2016年10月17號，電視台屬下嘅廣東東方購物頻道改名做南方購物頻道。
2017年11月28號，電視台屬下嘅南方傳媒正式透露，為咗實現4K嘅策略，喺2017年12月20開始率先喺廣東影視頻道搞，期間亦將頻道所屬範圍摱到廣東廣播電視台屬下。同年12月23號18:00，原TVS-4正式換成同廣東衛視一樣品種嘅臺標重摱到廣東廣播電視台屬下，從而TVS-4正式成為歷史。
2019年12月13號，由於廣東電視台同隔籬嘅南方電視台完全整合，所以屬下嘅頻道亦冚唪唥統一用嗮紅色嘅「广」字台標，令「TVS」稱呼正式成為歷史。
2022年7月29號晚黑，南方衛視正式改名做大灣區衛視。

台徽
呢度寫嘅係南方電視台以前用過嘅台徽：
1993～2001
2001～2004
2004～2011
2011～而家
各個頻道嘅台標用法都差唔多。多數規律係中間「TVS」字樣，左邊擺住橙底帶「南方」嘅白字，右邊有頻道冧巴。而南方衛視喺台標右上角加咗粒星星。雖然廣東有線廣播電視台喺2001年被取消咗，但台徽重喺電視採訪嘅咪牌用緊。
廣東勝利賓館

廣東勝利賓館入面有215間客房、2間會議室、1間多功能廳同埋4間餐廳。入面整咗好多康樂設施，包括健身室、桌球館、乒乓波室同埋Spa、游水池。重整咗商務中心、郵局同埋票務中心等其它嘅設施。
Moÿ-de-l'Aisne

Moÿ-de-l'Aisne係法國嘅一個市鎮，位置喺埃納。
Mr.

Mr.（Mister）係一隊香港樂隊，前身係獨立樂隊White Noise，由主音Alan（布志綸）、結他手Ronny（黎澤恩）、結他手MJ（譚傑明）、低音結他手Dash（譚健文）同鼓手Tom（杜志烜）組成。由於音樂嘅認受性乃建基於大眾對樂手本身嘅印象，因此佢哋決定改名為Mr.。Mr. 嘅真正意思係指「平凡人」：佢哋五個出身基層，從平凡五個到成為樂隊，以「平常心」去面對以後嘅喜、怒、哀、樂嘅態度。Mr.主音 Alan 相信 Band Sound 同一啲相對於流行樂壇比較另類嘅音樂將會刺激到香港新一代嘅音樂發展。
Mr.Man

《Mr.Man》係中國歌手滿江出嘅第七張唱碟。喺2016年6月23號由易柏文化發行。

簡介
呢張唱碟收錄咗10隻歌。
Mr. Tam 再度感動

《Mr. Tam 再度感動》係香港歌手譚詠麟嘅第50張粵語專輯。
Sainte-Marie, Gers

Sainte-Marie, Gers係法國嘅一個市鎮，位置喺奧斯坦尼大區嘅熱爾。
Sainte-Marie-de-Ré

Sainte-Marie-de-Ré係法國嘅一個市鎮，位置喺濱海沙藍特。
Sainte-Marie, Ille-et-Vilaine

Sainte-Marie, Ille-et-Vilaine係法國嘅一個市鎮，位置喺布禮斯大區嘅伊勒-維萊訥。
Pargny-les-Bois

Pargny-les-Bois係法國嘅一個市鎮，位置喺埃納。
Parlan

Parlan係法國嘅一個市鎮，位置喺康塔爾。
Parfouru-sur-Odon

Parfouru-sur-Odon係法國嘅一個市鎮，位置喺卡爾華多斯。
Pargnan

Pargnan係法國嘅一個市鎮，位置喺埃納。
Parignargues

Parignargues係法國嘅一個市鎮，位置喺奧斯坦尼大區嘅加爾。
Pargny-Filain

Pargny-Filain係法國嘅一個市鎮，位置喺埃納。
Pargny-la-Dhuys

Pargny-la-Dhuys係法國嘅一個市鎮，位置喺埃納。
Pargues

Pargues係法國嘅一個市鎮，位置喺奧布。
Parigné

Parigné係法國嘅一個市鎮，位置喺布禮斯大區嘅伊勒-維萊訥。
搞破壞

搞破壞（sabotage），又叫攪攪陣（又寫做搞搞震），係指任何削弱一個組織正常運作能力嘅行動，可以用喺好多唔同範疇，譬如國同國之間打仗嗰陣派間諜潛入敵方搞破壞。喺工業行動入面，工人放慢手腳唔認真做嘢都算係搞破壞，叫怠工。
搞神馬

搞神馬係由兩位YouTuber馬田同埋阿神嘅合作頻道。

馬田
香港兼職YouTuber，俾網民稱呼為「腩田」，有個人烹飪頻道「點 Cook Guide」、網上火鍋同食材訂購網站「牛旨商店」。

阿神
台灣YouTuber。住過高雄同新北市新店區，而家住喺新北市中和區。
搞笑

搞笑（粵拼：gaau2 siu3），又叫幽默（英文 humour 嘅普通話音譯）、風趣，係令人覺得好好笑同開心嘅行為或者言論。
搞笑諾貝爾獎

荷蘭 Radboud Universiteit Nijmegen 嘅 Andre Geim 同埋英國碧仙桃大學嘅米高巴里（Michael Berry），用磁浮技術（magnetic levitation），將一隻青蛙浮起，獲得2000年搞笑諾貝爾物理學獎。喺十年後嘅2010年，Andre Geim 因為關於石墨烯嘅研究，而獲得真正嘅諾貝爾物理學獎。
搞笑諾貝爾獎（英文：Ig Nobel Prize；當中 Ig Novel 讀音：/ˌɪɡnoʊˈbɛl/），係一個幽默諷刺嘅獎，由1991年開始，每年都會頒發，係對諾貝爾獎嘅搞笑模仿，用嚟慶祝科學研究嘅十個幽默、搞笑、瑣碎嘅成就。佢嘅目標係「表揚先搞笑，再令人思考嘅成就」（honor achievements that first make people laugh, and then make them think）。呢個獎嘅名係模仿諾貝爾獎同埋「謙卑」（ignoble）呢個詞嘅雙關話。
搞笑諾貝爾獎由科學幽默雜誌《不可能研究年鑑》（Annals of Improbable Research，AIR）主辦，每年喺麻省理工學院舉行嘅儀式上面由諾貝爾獎得主頒發。得獎者亦會發表公開講座。搞笑諾貝爾獎嘅獎金係一張100萬億津巴布韋元嘅紙幣（實際價值大約係0.40 美元，但係有珍藏價值）。

歷史
搞笑諾貝爾獎由馬克亞伯拉罕斯（Marc Abrahams）喺1991年創立，佢係《不可思議研究年鑑》嘅聯合創始人兼編輯，曾經做過《不可重現結果雜誌》（Journal of Irreproducible Results）嘅主編，佢一直都做所有頒獎典禮嘅司儀。當時係頒獎俾嗰啲「唔可以或者唔應該俾人複製」（cannot, or should not, be reproduced）嘅發現，每年都會頒十個獎，分別有幾個類別，包括諾貝爾獎嘅物理、化學、生理/醫學、文學、經濟學同埋和平獎，仲有其他類別，例如公共衛生、工程、生物學同埋跨學科研究。除咗第一年頒俾虛構嘅科學家Josiah S. Carberry、Paul DeFanti同埋 Thomas Kyle嘅三個獎之外，搞笑諾貝爾獎都係頒俾啲真正有成就嘅人。
呢啲獎有時會透過諷刺嘅方式嚟批評，例如兩次頒獎俾順勢療法研究；頒俾干沙州教育部同哥羅拉度州教育局嘅「科學教育」獎嚟，原因係佢哋對進化論教學嘅立場；喺索卡惡作劇之後，頒獎俾《社會文本》期刊。不過，佢哋通常都會將注意力集中喺嗰啲搞笑同埋出乎意料嘅科學文獻上面。例如：發現有人類在場會引發鴕鳥嘅性慾；黑洞符合地獄嘅一切技術條件；對「五秒規則」（five-second rule）嘅研究，呢個係搞笑嘅講法，即係話如果喺五秒內拎起掉咗落地嘅食物，啲食物就唔會受到污染。
Andre Geim 爵士喺2000年，因為用磁力令青蛙浮動，而得到搞笑諾貝爾獎，而佢十年之後，喺2010年，因為研究石墨烯嘅電磁性質而獲得真正嘅諾貝爾物理學獎。截至2023年，佢係唯一一個同時得到諾貝爾獎同埋搞笑諾貝爾獎嘅人。

頒獎典禮
搞笑諾貝爾獎嘅獎項多數由諾貝爾獎嘅得主頒發，頒獎儀式原本係喺麻省理工學院嘅演講廳舉行，但係喺1994年之後就搬咗去哈佛大學嘅桑德斯劇院（Sanders Theater）嗰度。 由於受到武漢肺炎疫情嘅影響，呢個活動喺2020年到2023年期間改成喺網上舉行。 喺2024年9月，頒獎儀式又搬返去麻省理工學院舉行。
每次搞笑諾貝爾獎頒獎典禮都係「第一屆」。喺頒獎典禮嗰度，得獎者可以用一分鐘嘅時間（one-minute rule）向公衆解釋佢嘅成就同貢獻。如果解釋嘅時間超過一分鐘，台下面抱住布公仔嘅八歲細路女（叫做 Miss Sweetie Poo）就會不斷大嗌：「唔該停低：我好悶呀！」（Please stop, I'm bored）。傳統上，個頒獎禮會用呢句說話結束：「如果你冇贏到獎 —— 尤其係贏咗嘅話 —— 下年好運啦！」（If you didn't win a prize—and especially if you did—better luck next year!）。
呢個儀式由哈佛電腦學會、哈佛-域基夫科幻小說協會同埋哈佛-域基夫物理系學生會一齊贊助。諾貝爾獎頒獎禮喺歡迎致辭之後，瑞典國王會帶領王室成員進場，但係搞笑諾貝爾獎歡迎致辭之後，進場嘅係瑞典肉丸（Entrance of the Swedish Meatball Royalty）。
將紙飛機拋上舞台係搞笑諾貝爾獎嘅傳統。 直到2018年，哈佛大學物理學教授格勞伯（Roy Jay Glauber）死之前，佢都係官方嘅「掃把守護者」（Keeper of the Broom）身份，負責掃咗飛咗上舞台嘅飛機。喺2005年，佢參加唔到頒獎典禮，因為佢要去斯德哥爾摩攞真正嘅諾貝爾物理學獎。
有個叫「Parade of Ignitaries」，類似「尊貴人士巡遊」（Parade of dignitaries）嘅進場儀式，包括支持團體嘅人會進場。喺1997年嘅儀式上面，一班「低溫性行為研究人員」（cryogenic sex researchers）喺會場嗰度派發一本叫做「開氏4度之下嘅安全性行為」嘅小冊子。 壞藝術博物館（Museum of Bad Art）嘅代表經常喺頒獎典禮現場展示佢哋收藏嘅一啲作品。

台灣
1995年嘅搞笑諾貝爾獎嘅和平獎係由台灣立法院（Taiwan National Parliament）攞到，因為佢哋證明咗政客互相拳打腳踢同挖苦，比起向其他國家發動戰爭，對世界和平更加有貢獻。

香港
2023 搞笑諾貝爾獎嘅教育獎得主係香港大學嘅團隊。香港大學心理學系博士生譚琬恩（依家係多倫多大學博士後研究員）嘅研究團隊喺2020年發表嘅論文，研究課堂嘅沉悶程度同埋老師自己覺得沉唔沉悶嘅關係。個研究搵咗香港兩間中學嘅437個學生同埋17個老師做實驗，了解如果老師認為自己教得悶，會點樣影響學生嘅學習動機；結果發現如果老師自認教得悶，會令學生都覺得上堂上得悶，同時如果學生誤認老師佢自覺教得悶，亦都會有相同嘅效果。
搞定岳父大人

搞定岳父大人（Meet The In Laws，粵語解「搞掂外父大人」）係中華人民共和國一齣喜劇電影，2012年8月3號上畫，由徐崢、許紹雄（中國香港）、林鵬等主演。
乾統

乾統係大遼皇帝耶律延禧嘅第一個年號，相當於公元1101年到1110年，前後總共10年。
乾糧

乾糧係乾水嘅食品，例如餅乾、鹹乾花生、豬肉乾咁，方便跟身到處去，想食就食，唔使再煲返熱，乾食，用口水送服，加包奶或茶水更好。可以上堂偷偷食，又可以帶埋去打仗做軍糧。
乾糧同零食小食唔同，乾糧可以係當正餐，例如軍人食乾糧為飽肚。賑災品當中嘅食物，亦往往唔少得乾糧。
對比起類似濕糧——營養（當水唔係）相同嘅新鮮版本，前者輕同細好多，方便攜帶及運輸，而由於無或者極少水，當中嘅微生物活動同化學轉變都極之緩慢，有排都唔會變壞。
乾神星

乾神星（Elpis），即係小行星59，係太陽系小行星帶嘅一粒小行星，喺1860年9月12號發現。
乾縣

乾縣係中國陝西咸陽一個縣，總面積1003平方公里，人口56萬。
乾符

乾符係大唐皇帝李儇嘅年號，相當於公元874年到879年，前後總共6年。
弗洛里娜

弗洛里娜（希臘文：Φλώρινα），係希臘嘅一個城市。
弗洛里亞諾披梭托

弗洛里亞諾披梭托陸軍元帥 （葡文：Marechal Floriano Peixoto，1839年4月20號—1895年6月29號）係巴西軍人同政治人，巴西第二任總統，喺巴西阿拉瓜斯州嘅馬西約出世。
披梭托係巴拉圭戰爭老兵，陸軍元帥軍銜，1891年2月當選副總統，德奧多洛達豐些卡喺11月辭職後繼任總統，做到1894年。
弗氏海豚屬

弗氏海豚屬（學名：Lagenodelphis）係鯨目海豚科嘅其中一個屬。
弗洛勒斯海

弗洛勒斯海（英文：Flores Sea）係太平洋一個海域，喺印尼蘇拉威西同小巽他群島嘅弗洛勒斯島之間，東面係班達海，西面係爪哇海。
弗洛里安努斯

弗洛里安努斯（Florianus，232年8月19號—276年9月9號）係羅馬帝國皇帝，276年在位。
弗烈華

弗烈華（英文：Fred Ward，1942年12月30號—2022年5月8號）係一個嚟自美國嘅男演員同埋製片人，佢嘅出名作品有《征空先鋒》同埋《逃出亞卡拉》。
Miélan

Miélan係法國嘅一個市鎮，位置喺奧斯坦尼大區嘅熱爾。
Misérieux

Misérieux係法國嘅一個市鎮，位置喺安省。
Mittainvilliers-Vérigny

Mittainvilliers-Vérigny係法國嘅一個市鎮，位置喺中央-盧華爾山谷嘅厄爾-盧華。
Missy-sur-Aisne

Missy-sur-Aisne係法國嘅一個市鎮，位置喺埃納。
Missègre

Missègre係法國嘅一個市鎮，位置喺奧德。
戴宏

戴宏爵士（Sir Ed Davey，1965年12月25號—）係一位英國自由民主黨籍政治人物。
喺1997年，佢當選金斯頓和索比頓選區嘅下議院議員，並且喺2010年跟隨自民黨進入聯合政府，喺2012至2015年期間擔任能源和氣候變化大臣，但喺2015年連任議員失敗。
佢喺2017年大選喺同一選區再次當選為下議院議員。佢喺2019年競選黨魁，但輸咗比喬·斯溫森，隨後成為後者嘅副手。隨著同年大選斯溫森失去議席，佢同黨主席布林頓一同代理黨魁職務，去到2020年正式當選黨魁。

個人生活
戴宏識講英語、法語、德語同埋西班牙語。

家庭
佢老竇係一位律師，阿媽係一位老師。

對中國喺新疆進行嘅種族滅絕行為嘅立場
2020年，他聯同接近100名嘅國會議員聯名寫信俾中國駐英大使劉曉明，譴責中國大陸政府喺新疆進行嘅種族滅絕行為。 不過去到2021年，佢就警告，如果英國因為呢個議題而杯葛2022年北京冬奧，北京當局可能會進行報復式霸凌。

被指收取中共間諜李貞駒獻金
喺2022年1月，英國軍情五處向英國議會發出警告，警惕國會議會唔好同企圖以政治獻金滲透英國政壇嘅中共間諜李貞駒來往。其中，戴宏就被揭發曾經收取李貞駒嘅政治獻金，之後戴宏話甚至自己唔記得。事件之後，英國首相約翰遜喺一次回應戴宏要求佢落台嘅問題上，一開始用中文「你好，認識你很高興」回應，有啲評論就認為約翰遜係喺度揶揄戴宏收中共錢。

其他事件
2021年12月，戴宏喺武漢肺炎檢測入面呈陽性。
戴夢夢

戴夢夢（Renee Dai，1984年12月12號—）係香港女歌手，細路時期做過童星，幫亞洲電視拍劇，2003年加入樂壇，到2011年轉行做藝員經理人。
2015年佢同已經有老婆嘅太極樂隊鼓手朱翰博戀情曝光，令好多人關注。

演出
呢個表唔完整，歡迎加料。
戴夫法蘭高

戴夫法蘭高（Dave Franco，全名David John Franco，1985年6月12號—）係一位美國電影、電視劇演員。佢係演員占士法蘭高嘅細佬。
戴安華倫

戴安華倫（英文：Diane Warren；1956年9月7號—）係一個美國女歌手、音樂家同埋唱片監製，佢響美國加州出世，原名Diane Eve Warren。
戴夫

戴夫（英文：Fabian Delph，1989年11月21號—）係一個男足球員，佢嚟自英國巴拉福特，踢中場，喺2006年正式出道。

葳蕤史
呢節要加長。
戴安娜王妃

戴安娜（英文：Diana, Princess of Wales，1961年7月1號—1997年8月31號），未嫁時叫戴安娜史賓莎（Diana Frances Spencer），係嗰時王儲嘅查理斯三世第一任老婆，跟英國嘅傳統佢就係「威爾斯王妃」（Princess of Wales）。
戴安娜生於英國貴族家庭，係奧爾索普子爵約翰·史賓沙第四個細路。戴安娜初時係做幼稚園先生，1981年7月29號同查理斯王子結婚，先後生咗威廉王子同哈里王子。但兩公婆1992年開始分居，1996年正式離婚。
戴安娜1997年8月31號喺巴黎車禍身亡。
李河璘

李河璘，係大韓民國嘅一個女藝人同埋歌手。
李治

唐高宗李治（628年—683年）係唐太宗李世民個仔，大唐第三個皇帝。未即位之前叫晉王，後畀李世民立做太子。公元650年登基，嗰時佢22歲。
傳統歷史學者都認為唐高宗政績係一張白紙，咁係因為佢本人個性低調、慈祥，唔鍾意大興土木，唔鍾意長生之術。佢唯一可以大寫特寫嘅，係佢起用咗一啲唐太宗唔重用嘅良臣，好似韋思謙，杜正倫就係。佢亦都係一位有作為嘅皇帝，喺佢統治時期，大唐國力唔單止冇衰弱，反而更加強勁，領土不斷擴張。
李治最多人談及嘅佢同武則天嘅關係，因為佢喺做太子嗰陣，就鍾意咗武則天。而武則天係唐太宗嘅妃嬪。後來唐太宗過身，武則天奉旨入寺做尼姑，李治又將武則天帶返入宮，後尾重立佢做皇后。根據史書記載，李治長期有頭痛同眼睛嘅毛病，到晚年重盲咗。所以大部份時間都由武則天主持朝政，同唐高宗一齊稱做「二聖」。
高宗在位三十四年，683年病逝，葬喺乾陵。
李泓伸

李泓伸（Elton Lee）係星加坡音樂人，喺《非常歌手 V Singer》入面攞到總冠軍，因而獲得一啲新加坡樂迷嘅注意，而家簽約大石詞曲同海蝶音樂。
李治廷

李治廷（英文：Aarif Rahman，1987年2月26號—），香港男歌手同演員，2009年正式出道，因為拍《歲月神偷》呢套戲而開始多人識。
李泉

李泉（粵拼：lei5 cyun4；簡化字：李泉；英文：James Li；1969年10月12號—），係中國大陸男歌手，喺上海出世。幫過林憶蓮、范曉萱、劉德華、梁詠琪等歌手寫歌。

經歷
2021年，佢憑住專輯《十日彈》入圍第32屆金曲獎最佳華語男歌手獎等4個獎項。

《歌手2018》
2018年1月，加盟湖南衛視《歌手2018》、為首位補位歌手，喺第三輪遭到淘汰，之後喺突圍賽演唱《Sunny Ⅱ》以第二名突圍成功，喺4月13號未能晉級總決賽第二輪。
李沛良

李沛良（Rance Lee，1943年—）係香港親中派政治人，香港再出發大聯盟發起人之一。
李泰民

李泰民（韓語：이태민 I Tae Min，英語：Lee Tae Min，1993年7月18號—），藝名泰民（韓語：태민 Tae Min，英語：TAEMIN），係大韓民國一個男藝人、舞者同埋歌手，生於南韓首爾特別市。佢係SM娛樂旗下五人男子歌唱團體SHINee嘅成員，係團體嘅主舞同副唱。
Plaimbois-Vennes

Plaimbois-Vennes係法國嘅一個市鎮，位置喺杜。
Plaisance, Gers

Plaisance, Gers係法國嘅一個市鎮，位置喺奧斯坦尼大區嘅熱爾。
Plaine-Haute

Plaine-Haute係法國嘅一個市鎮，位置喺阿摩爾濱海。
Plaintel

Plaintel係法國嘅一個市鎮，位置喺阿摩爾濱海。
Thémines

Thémines係法國嘅一個市鎮，位置喺奧斯坦尼大區嘅洛特。
Thugny-Trugny

Thugny-Trugny係法國嘅一個市鎮，位置喺亞丁。
Thurey-le-Mont

Thurey-le-Mont係法國嘅一個市鎮，位置喺杜。
Théminettes

Théminettes係法國嘅一個市鎮，位置喺奧斯坦尼大區嘅洛特。
Thulay

Thulay係法國嘅一個市鎮，位置喺杜。
Thédirac

Thédirac係法國嘅一個市鎮，位置喺奧斯坦尼大區嘅洛特。
Thégra

Thégra係法國嘅一個市鎮，位置喺奧斯坦尼大區嘅洛特。
Thurgood Marshall

Thurgood Marshall（1908年7月2號—1993年1月24號）係美國法學家及首位美國最高法院黑人大法官。做法官前，佢做過Brown v. Board of Education嘅原告律師，最後贏咗，令到美國嘅種族隔離制度廢除。1967由Lyndon Johnson提名做大法官。
SR-71

SR-71黑鳥（SR-71 Blackbird）係美國空軍用嘅一款三倍音速長程戰略偵察機，洛歇用A-12做基礎，同系列嘅另一款機型係YF-12攔截機。
SP獵隼

SP獵隼（英文：Bulgan SP Falcons）係蒙古烏蘭巴托一間職業足球球會，依家踢緊蒙古國家超級足球聯賽。
SQL方言

喺用落數據庫度查數據嘅高階程式語言入面，其中一種最普遍又最被唔同資料庫技術公司或標準採納嘅就係SQL。不過，喺唔同嘅群體開發或標準之下，大家個別採納嘅SQL語言標準又有多少嘅分別。而SQL方言（SQL Dialect）呢個概念就係指呢啲唔同版本嘅SQL語言標準。
SPY×FAMILY間諜家家酒

《SPY×FAMILY間諜家家酒》（日本原版英文：SPY×FAMILY、日文：スパイファミリー；中國發行版叫間諜過家家）係日本漫畫家遠藤達哉創作嘅漫畫，講述一個秘密身分係間諜嘅男人、一個秘密身分係殺手嘅女人同一個有讀心超能力嘅細路女，三人互相隱瞞真實身分組成虛假家庭嘅家庭喜劇。2019年3月25號起，漫畫響日本嘅《少年Jump+》定期連載，台灣就喺《寶島少年EX》連載。
2021年11月1號官方宣布改編做動畫，由WIT STUDIO同CloverWorks製作，第一季喺2022年4至6月同埋10至12月分兩個部分播出，總共25集。第二季動畫喺2023年10月至12月首播，共12集，而劇場版《劇場版 SPY × FAMILY CODE: White》喺2023年12月響日本上畫。
香港免費電視頻道ViuTV買咗呢套動畫並安排粵語配音，喺2023年1月8號開始逢禮拜日22:30－23:30播出。

主要角色
洛伊德·佛傑
喺東國活動嘅西國間諜，為咗完成任務而收養咗安妮亞做佢個女。
安妮亞·佛傑
約兒·佛傑
名義上係洛伊德嘅太太，原本姓布萊爾，係殺手嚟。
彭德·佛傑
佛傑家嘅狗。
SQL

SQL（通常讀 /ˈsi:kwəl/，全名：Structured Query Language）係用落數據庫度查數據嘅電腦語言。用 SQL 嘅數據庫管理系統主要係關係數據庫‎，比較出名嘅包括 MySQL、Oracle 等等，SQL 好早已經由國際標準化組織標準化，編號 ISO/IEC 9075，但係唔同系統嘅 SQL 喺格式上仍然有唔同。
SRAM

SRAM（Static Random-Access Memory，靜態隨機存取記憶體）係RAM嘅一種。所謂嘅「靜態」，係指呢種儲存器只要保持通電，入面儲存嘅數據就可以一直保存。相對之下，DRAM（動態隨機存取記憶體）入面所儲存嘅數據就需要週期性咁更新。當電力供應冇咗，SRAM儲存嘅數據會消失（叫做volatile memory），咁同斷電之後重可以儲存資料嘅ROM或者快閃記憶體係唔同嘅。
奧斯卡金像獎

柯咔金像獎（Oscar），原名學院獎（Academy Awards），係世界上其中一個最出名嘅電影獎項，每一年由美國電影藝術與科學學院頒發，旨在鼓勵好電影嘅創作同發展。第1屆奧斯卡金像獎頒獎禮於1929年5月16號舉行，而最近嘅第88屆於2016年2月28號舉行。

歷史
1927年5月4號，喺美國電影藝術同科學學院成立嘅宴會上面，與會者提議發起奧斯卡金像獎，重嚮1929年5月16號喺荷里活羅斯福飯店舉行第一次頒獎典禮。嗰時有大約270人去。第一個奧斯卡金像獎頒咗畀Emil Jannings，係奧斯卡最佳演員獎。
開頭嘅頒獎典禮唔似而家咁，充滿住懸念，得獎者喺事前已經知自己攞乜獎。1940年開始，學院改變呢個做法，來賓唔再提前通知邊個有獎攞，而改喺頒獎典禮上打開密封嘅信封嚟知道得獎者。
奧斯卡獎由最初開始頒發，就受到電影業同埋大眾嘅高度關注，傳媒積極參加轉播。喺第二屆典禮上，洛杉磯電台做咗一個鐘嘅實時現場轉播。從此，每年嘅頒獎禮都有傳媒做相應報導。
前十五屆，頒獎典禮都係喺酒店同宴會嘅方式進行，但後來因為與會人數越來越多，頒獎禮唯有改喺劇院。並先後喺中國大劇院、洛杉磯神聖大禮堂（Los Angeles Shrine Auditorium）、梅爾羅斯街劇院（Melrose Avenue theater）、潘太及斯劇院（Pantages Theater）、桑塔莫尼卡公民大禮堂 （Santa Monica Civic Auditorium）、洛杉磯音樂中心（The Music Center of Los Angeles County）等地方舉行。由2002年第75屆奧斯卡金像獎頒獎典禮開始，柯達劇院（Kodak Theatre）成為奧斯卡第一個永久固定頒獎地方。
學院獎頒獎會每年都照住事先嘅安排如期舉行，史上只有三次因為特別嘅原因而要推遲：第一次係喺1938年，當時嘅洛杉磯大水災令頒獎典禮推遲咗一個星期；第二次係喺1968年，當時學院獎嘅日程安排同人權運動者馬丁路德金嘅葬禮撞期，所以頒獎典禮延期舉行；最後一次係喺1981年，因有人試圖暗殺嗰時嘅美國總統列根，而令到頒獎典禮要遲24個鐘開始。
奧斯卡一世

奧斯卡一世（粵拼：ou3 si1 kaa1 jat1 sai3，Oscar I，1799年7月4號—1859年7月8號），係個瑞典國王同挪威國王，1844年—1859年在位。
佢係瑞典國王卡爾十四世約翰唯一個仔，喺法國巴黎出世。
奧斯卡迪馬高斯

奧斯卡迪馬高斯（西班牙文：Óscar de Marcos，1989年4月14號—）係一個嚟自西班牙嘅男足球員，踢開中場，而家效力緊西甲球隊畢爾包。

威水嘢
呢節要加長。
奧斯卡·王爾德

奧斯卡·王爾德（Oscar Wilde，1854年10月16號—1900年11月30號）係愛爾蘭劇作家、小說家、詩人同短篇小說作家。 佢係後維多利亞時代倫敦，最成功嘅劇作家，喺佢嗰代人人都識嘅名人。1895年4月3號 Oscar Wilde 以「猥褻行為」（Gross indecency）定罪被判禁兩年囚禁加「勞動」，嗰時嘅猥褻行為意味佢有同性性行為。

——Oscar Wilde
句嘢嘅大致粵譯：我哋所有人都係身處於困苦之中嘅，但我哋當中有啲人喺度望緊星星。
奧斯卡曼

奧斯卡曼（哈薩克文：Өскемен‎）係哈薩克東哈薩克州嘅首府。
奧斯卡金像獎最佳剪輯

奧斯卡金像獎最佳剪輯（英文：Academy Award for Best Film Editing），係奧斯卡金像獎入面頒嘅其中一個獎。
奧斯卡金像獎最佳動畫短片

奧斯卡金像獎最佳動畫短片（英文：Academy Award for Best Animated Short Film），係奧斯卡金像獎入面頒嘅其中一個獎。
摩受采

摩受采（Mošovce）係斯洛伐克境內圖列茨地區（Turiec）最大嘅村落。

歷史
摩受采有770多年嘅歷史，呢段歷史可以從當地好多得到保存嘅歷史建築物得以證明，而摩受采個名首次響國王安德魯二世捐贈嗰陣時出現。最初摩受采係由兩個定居點組成：第一個，Machyuch，位於今日嘅StarýRad；第二個係Terra Moys，呢個名沿用到今日，佢哋曾經佔有今日嘅Vidrmoch。第二個定居點個名稱解作「Mojš的土地」，呢點令人相信整條村曾經屬於某位Mojš先生。佢個名可能係一個斯拉夫名Mojtech嘅縮寫，類似嘅名稱有Vojtech或Mojmír。該條村個名歷年來經過好多變化，從Mossovych、Mosocz、Mossowecz、villa regia Mayos alio nomine Mossovych、oppidioum Mayus sue Mosocz、Mosocz olim Mayus到今日嘅Mošovce。至於舊陣時一個屬於摩受采一部分嘅舊定居點Chornukov，佢個名以Čerňakov呢個現代形式保存落嚟。
摩受采最初被發展為一個擁有自由擁護權利嘅皇室部落，而由14世紀中葉開始就成為Blatnica皇室城堡支配嘅一個特權城鎮。但係響1527年，摩受采落入了Révay家族手中，失去城鎮特權將近四百年。
摩受采過去喺圖列茨地區係一個重要嘅工藝中心。當地工藝行業經歷咗一個驚人嘅發展，城鎮入面有大概15個公會，當中以皮靴商人同毛皮商人公會喺嘅度嘅時間最耐。現時摩受采就變成為一個擁有多個景點嘅重要旅遊區。

景點
摩受采房屋嘅原始建築風格
當地其中一個最引人注目嘅古跡就係依照洛可可風格而興建嘅古典府邸。呢間府邸響18世紀後半期興建，府邸對出有一個英式公園。其他景點包括：Ján Kollár嘅出生地、一間擁有一個貴重聖壇嘅新歌德式天主教堂、一間響1784年興建嘅信義宗教堂、一間由陵墓改建而成嘅工藝博物館、一間新藝術派溫室、一個響1800年興建嘅花園涼亭。

大自然
摩受采周圍有唔少獨特嘅風景。一群複雜嘅歷史園林同果樹園，連同Veľká Fatra山區嘅森林地帶，創造出新穎美學同令人印象深刻嘅景觀。而呢個山脈可以話係斯洛伐克境內眾多山脈中最有吸引力嘅。當地嘅石灰岩同白雲石擁有奇異造型，而喺摩受采附近嘅Blatnická同Gaderská Valleys亦都擁有美麗環境。呢啲大自然風景都吸引到世界唔同地方嘅人到來。

文化傳統
摩受采呢個地方孕育咗好多重要嘅人物，當中最偉大嘅就包括作曲家Frico Kafenda（1883年—1963年）、作家Anna Lacková-Zora（1899年—1988年）、集文學評論家、歷史學家、詩人身份於一身嘅Štefan Krčméry（1892年—1955年）、巴洛克劇作家Júr Tesák Mošovský、業餘消防隊嘅創辦人同埋Miloslav Schmidt。
但係要數喺摩受采出生最重要嘅人，咁就非Ján Kollár莫屬。Ján Kollár（1793年—1852年）係一位斯拉夫詩人、哲學家同埋信義宗傳教士。佢嘅作品影響非常廣泛，其中詩劇Slávy Dcera好深刻咁影響至少兩個國家嘅文學。佢嘅作品充滿住當代愛國主義同民族活動家嘅熱情，當中好多已經被翻譯成為各種斯拉夫同埋非斯拉夫語言。
摩士

摩士（Arthur Morse；1892年4月25號—1967年5月13號）係英國同香港銀行家。做過香港上海滙豐銀行阿頭，響第二次世界大戰時接手，做到戰後。 佢響愛爾蘭 Tipperary 出世，響上海、倫敦同天津做過嘢。最後響香港做咗好多年。戰後佢重建咗滙豐同幫香港重建。

滙豐
一九四零年，香港受日本侵畧嘅威脅，而滙豐東亞好多分行都落入日本人手中。摩士畀當時 Chief Manager Vandaleur Grayburn 調去倫敦，負責帶住銀行總部搬去倫敦，以防日本佔領香港，紐約同三藩市嘅資金畀美國凍結。一九四一年十二月十六號，日本佔領香港前九日，摩士就任銀行 Commissioner 同埋 General Manager。
戰時，滙豐東亞大部份員工都變成戰俘，其中有幾百人死。就連 Chief Manager Vandeleur Grayburn 同指定繼任人 David C Edmondston 都死響香港。一九四三年 London Advisory Committee 就做咗董事局，摩士就做咗主席（Chairman）同 Chief Manager。
一九四六年，佢將總部搬返香港，銀行亦都做返香港嘅中央銀行。佢唔單止恢復返銀行，重幫手重建香港。佢之後改好銀行財政狀況，就算一九五三年佢退休，個勢仍然響度。

公務
摩士係香港好多公共機構嘅成員，亦都係戰後行政局成員。
摩士公園 (四號公園)

摩士公園（四號公園），香港公園之一，遊樂場之一，喺黃大仙杏林街三十號，另兩邊為鳳舞街同東頭村道，摩士公園其一個，英文叫Morse Park (Park No. 4)。行政上歸黃大仙區。設施有網球場、滑板場、露天劇場。
摩士公園 (一號公園)

摩士公園(一號公園)，香港公園之一，遊樂場之一，喺九龍黃大仙大同街，摩士公園之一，英文叫Morse Park (Park No. 1)。行政上歸黃大仙區。設施有緩跑徑、健身徑。
摩哲圖

摩哲圖（Mojito）係古巴傳統咯嗲酒，用冧酒、蔗汁（或者蔗糖）、青檸汁、梳打水同薄荷灌埋。
摩囉兵房

摩囉兵房，而家又譯威菲路軍營（英文：Whitfield Barracks），係香港一兵房，喺九龍尖沙嘴，原屬英軍，後尾改咗做九龍公園，保留當中四座，部份由衞生教育展覽及資料中心同香港文物探知館用緊。早年香港歷史博物館，亦設於此後尾先搬到科學館道嗰邊。
摩士公園 (三號公園)

摩士公園(三號公園)，香港公園之一，遊樂場之一，喺黃大仙鳳舞街四十號，摩士公園其一個，英文叫Morse Park (Park No. 3)。行政上歸黃大仙區。設施有草地球場、硬地球場、籃球場、排球場、門球場，以及十一人草地足球場、七人草地足球場、七人足球場。
過年公園亦做年宵市場。
摩士公園

摩士公園（英文：Morse Park）係香港九龍最大公園，有15.8公頃咁大，響黃大仙區南面，1967年10月起好。公園由香港賽馬會捐錢起，用咗匯豐銀行主席兼總司理摩士爵士個名命名。
分開幾個公園，包括摩士公園（一號公園）、摩士公園（二號公園）、摩士公園（三號公園）同埋摩士公園（四號公園）。

史
摩士公園前身係打鼓嶺村、石鼓壟村同埋晒魚石墳場。
Viffort

Viffort係法國嘅一個市鎮，位置喺埃納。
Vigeville

Vigeville係法國嘅一個市鎮，位置喺卡勒茲。
View

《View》係香港電視娛樂製作嘅時尚資訊節目，介紹最新潮流資訊，節目主持係陳嘉容。節目喺2016年4月9號到2017年10月7號逢禮拜六19:30-20:00喺ViuTV播，之後喺2018年5月5號到11月17號同一時段播，再喺2019年2月23號到3月30號逢禮拜六20:00-20:30播。2019年4月30號開始合併入《十五分鐘熱度 Plus》做佢其中一個環節，逢禮拜二、四節目時段內播出。

每集一覽
呢個表唔完整，歡迎加料。
Vieux-Vy-sur-Couesnon

Vieux-Vy-sur-Couesnon係法國嘅一個市鎮，位置喺布禮斯大區嘅伊勒-維萊訥。
Vieux-lès-Asfeld

Vieux-lès-Asfeld係法國嘅一個市鎮，位置喺亞丁。
Vigeois

Vigeois係法國嘅一個市鎮，位置喺戈雷茲。
Vieux-Ruffec

Vieux-Ruffec係法國嘅一個市鎮，位置喺沙藍特。
Vieux-Viel

Vieux-Viel係法國嘅一個市鎮，位置喺布禮斯大區嘅伊勒-維萊訥。
Pleine-Fougères

Pleine-Fougères係法國嘅一個市鎮，位置喺布禮斯大區嘅伊勒-維萊訥。
Plazac

Plazac係法國嘅一個市鎮，位置喺多多涅。
Plessis-Barbuise

Plessis-Barbuise係法國嘅一個市鎮，位置喺奧布。
Plerneuf

Plerneuf係法國嘅一個市鎮，位置喺阿摩爾濱海。
Pleaux

Pleaux係法國嘅一個市鎮，位置喺康塔爾。
Plerguer

Plerguer係法國嘅一個市鎮，位置喺布禮斯大區嘅伊勒-維萊訥。
Plesder

Plesder係法國嘅一個市鎮，位置喺布禮斯大區嘅伊勒-維萊訥。
Pleslin-Trigavou

Pleslin-Trigavou係法國嘅一個市鎮，位置喺阿摩爾濱海。
Plestan

Plestan係法國嘅一個市鎮，位置喺阿摩爾濱海。
帝嚳

帝嚳係中國傳疑時代其中一位歷史人物，係五帝嘅其中一位，亦係黃帝嘅曾孫、顓頊個兒甥。
帝

帝係天帝或者王。原本解搭木架祭天。
甲骨文帝有兩種寫法，一種中間以打橫工形，另一種以口形。前者係巨同矩嘅古字，而口就係甲骨文丁字。

唐字
甲骨文帝字，就好似架木或者束木燔，用來祭天。呢個意思，後尾就變成禘字。而個帝字，就引伸解做天帝或者商王。天帝，或者叫上帝，係殷人神明，主人間禍福災祥。而殷人先王亦奉若神明，稱佢哋做帝，好似帝甲咁。

部首
《說文解字》歸佢入上部，《康熙字典》就歸佢入亠部。

音
帝中古讀都計切，去，齊韻，端。上古鍚部。
帝俊

帝俊（粵拼：dai3 zeon3），係《山海經》記載嘅天帝，相傳同佢老婆羲和生咗十個太陽，同常羲生咗十二個月亮。
帝力

帝力（葡萄牙話：Díli）係東帝汶嘅首都、主要港口同埋商業中心，喺帝汶島嘅北岸。
帝力喺約莫1520年由葡萄牙人殖民開拓，再喺1769年成為葡屬帝汶嘅首府。第二次世界大戰期間畀日本佔領。日本戰敗投降之後歸返葡萄牙管。東帝汶喺1975年11月由葡萄牙獨立，帝力升格做首都。後來到1976年7月東帝汶正式畀印尼吞併，帝力都重係東帝汶省府所在。到2002年5月20號，東帝汶重新獨立，帝力再變返一國之都。
Aeroporto Internacional Presidente Nicolau Lobato係帝力市內唯一用緊嘅國際機場。呢個機場亦係民用、軍用兩用嘅。

氣候
帝力屬熱帶莽原氣候，每年11月到4月係雨季。
帝吧出征事件

帝吧出征事件又叫做中國大陸網民「出征」Facebook事件；中國大陸網民叫做Facebook「表情包」大戰，係指2016年1月20號喺百度貼吧李毅吧（又叫做帝吧）網絡論壇提議並由部分中國大陸網民實施嘅一項利用翻牆軟件突破防火長城，喺蔡英文等台灣政治人物以及《蘋果日報》、三立新聞網等台灣媒體嘅Facebook主頁大量發佈評論事件，呢件事件又以評論中包含住大量中國大陸網絡常用嘅圖片表情為特點。

經過
2016年1月20號凌晨2點左右，新浪微博網民「趙日天233號」發佈咗一條「今晚7點出征fb和對岸台獨同志進行友好交談」嘅微博，信息好快轉發過萬，刷咗上新浪微博嘅熱門話題榜。隨後，「出征隊伍」被分為兩個總群同一個前線部隊，每個總群下又設有6路縱隊，收集「台獨」言論、相等情報工作、宣傳及組織工作（透過發帖召集人馬）；「武器」裝備工作（制作表情包）；對外交流工作（外語翻譯）；戰場清理工作（舉報「台獨」言論）、以及一個粵語組，並對應創立咗6個QQ群組。
中國大陸網民預計要喺夜晚7點對台灣各大媒體臉譜粉絲團發起「進攻」，要用「自制表情」、「網絡言語攻擊」、「檢舉」等手段，喺台媒粉絲團大量刷屏，目的係要令粉絲團關閉。為咗呢次「出征」，有部分網民甚至自制「教戰手則」，亦有人提供表情懶人包，仲提醒唔好用習近平嘅相做表情，避免遭對方改圖。同時有一個鬥魚TV直播間喺6:30左右開播，直播註冊Facebook賬號，並普及事件嘅前因後果，令唔可以翻墻嘅網民亦能夠「共襄盛舉」，消息發佈後，三立、東森等台灣媒體紛紛報道咗呢個消息。1月20號下晝1點38分，距離微博中預告嘅夜晚7點「遠征」仲有5個鐘，「6組帝吧反TD（台獨）出征群」嘅QQ群組入面發佈咗第一個群組公告，公告中要求每位成員「不說髒話、不發任何中國領導人的照片、要攻擊台獨言論而不能全盤否定、一切行動聽指揮」。隨後，「關於去戰場」、「參戰須知」、「注意事項」等公告逐一發佈，公告中明確規定好步驟，先去佔領嘅輿論地，由於涉及境外媒體，群文件入面仲為群民準備咗29個Facebook賬號，7個翻墻軟件。一位負責制圖嘅成員透露，上一日13點左右，新建嘅5個群都因人數上限，加唔到人進去。佢所在嘅制圖組亦不斷有新人加入，唔識制圖嘅負責收集資料圖片，識制圖嘅負責制作表情包圖片，然後上傳到群相冊，畀其他「戰友」用。
共青團中央官方微信運維負責人、宣傳部幹部任曉蓉，亦被認為喺呢次事件入面參與輿論引導工作。
夜晚7點，大量大陸網民湧入Facebook，7:00-7:15湧入三立新聞主頁，7:15-7:30就轉去蘋果日報主頁，之後就去蔡英文個人主頁，同時被湧入嘅仲包括自由時報、何韻詩、林更新、周子瑜等機構同個人嘅Facebook主頁。大陸網民開始對呢啲粉絲團大量評論，並附帶表情包。大量表情包、「八榮八恥」全文、「社會主義核心價值觀」全文、滿漢全席、中國山水畫等內容佔滿各大戰場評論頁。同之前百度貼吧幾次爆吧唔同，呢次帝吧「遠征」組織者規定「有組織、有紀律」，帝吧相關組織者喺組建多個QQ群組入面多次強調文明用語，唔發佈色情圖片，反台獨但唔反台灣人民，隨後翻譯組仲將多國語言版本嘅反台獨聲明翻譯出來，一啲表情包風景圖亦蓋上咗印章，強調「反台獨專用」。夜晚7點，多個平台迅速畀中國大陸網民佔據，網民透過刷詩歌、表情包等方式刷粉絲專頁，一啲平台選擇關閉評論去躲避。由於無法喺中國大陸境內直接登入Facebook，呢次帝吧打擊「台獨」事件喺各直播平台上廣泛傳播，首先開通直播係鬥魚TV，同時觀看人數迅速超過10萬，後畀鬥魚官方關閉。隨後Bilibili、虎牙直播、熊貓TV等多個平台亦先後跟進直播，但隨後無耐都畀呢啲直播平台關閉。
帛金

帛金係向死者家人慰問嘅一啲錢。如果有白事，出席喪禮嘅親友都會向亡者家屬送上錢嚟代表對先人嘅小小敬意，亦好實際咁幫助一吓在生嘅人。呢筆放喺白信封入面嘅錢稱之為「帛金」。「帛」係絲織品嘅總稱，絲織品喺古時係貴重物品，「財帛」就係泛指金錢。以前嘅人除咗會畀錢做帛金之外，仲會用其它貴重物品嚟表心意，例如金銀珠寶、布料衣匹，或者有價值嘅嘢嚟畀亡者用嚟陪葬或俾家屬安家，而今時今日就已經普遍咁會畀錢。

帛金嘅銀碼
親友向亡者家屬送上帛金，除咗對亡者表示敬意之外，其實亦都係減輕亡者家屬喺辦喪事時嘅財政負擔最實際嘅方法。傳統上，畀嘅時候會喺整數嘅銀碼上面加多一個一緡硬幣，主要原因有以下幾個：
用單數，意思好明顯，唔好嘅嘢就唔好「成雙」，而「雙」亦都有「傷」嘅意思，十分之唔吉利；
銀碼用「零一」作為結尾，含有「只有一次」嘅意思，冇下次；
如果親友送上嘅帛金銀碼係整數，當減除咗吉儀入面嘅一元之後，尾數係九，咁就有「長久」嘅隱喻，做白事咁大吉利是邊個都唔想長久，所以要喺整數銀碼度加多一緡嚟做帛金，當有心嘅親友接到吉儀入面嘅一緡之後，就唔會有九字嘅出現，希望親友都大吉大利，長命百歲。
帝倫

帝倫（英文：Dilyn；2018年－）係一隻白色、混血（英文：dog crossbreed）嘅公傑克羅素㹴，而家[咩時候？]同凱莉·西蒙茲（英文：Carrie Symonds）同埋約翰遜住喺唐寧街11號。

生平
帝倫仲係細個嗰陣，就因為佢嘅下顎生錯位，準備俾人送去人道毀滅，不過佢最後喺南威爾斯俾動物之友（英文：Friends of Animals）救返嚟。動物之友初步照顧好佢之後，就將佢改名做「Dilyn」，喺威爾斯語嘅意思係「跟隨」，改呢個名係因為想悼念一隻死咗無幾耐嘅獵犬（英文：spaniel）。狗仔之後被送去梅瑟蒂德菲爾養大。幾個禮拜後，約翰遜同西蒙茲喺獸醫馬克·亞伯拉罕斯（Marc Abrahams）介紹之下識咗動物之友，亞伯拉罕斯係「Lucy's Law」嘅運動發起人，旨在推動禁止第三方商業買賣狗隻嘅法例。到之後，約翰遜同西蒙茲就成為咗帝倫嘅主人。
帝倫而家[咩時候？]住喺唐寧街10至12號建築群入面嘅首相官邸。約翰遜每朝早都會喺唐寧街10號花園入面放狗。
東新

東新（韓文：동신군／東新郡 Tongsin gun */?） 係朝鮮民主主義人民共和國慈江道嘅一個郡。
東方一號

東方一號（Восток-1，Vostok 1）係蘇聯太空計劃東方計劃嘅第一個任務，亦係史上第一個載人太空飛行任務。1961年4月12號，東方一號嘅太空船載住太空人加加林順利升空，令佢做咗頭一個上到太空嘅人。
東方三賢士

東方三賢士，或者叫東方三博士，係耶穌出世嗰陣有幾個（西方傳統上認為係三個，東方傳統認為係十二個）由東邊過嚟祝賀嘅人，送咗黃金、乳香同沒藥做賀禮。

聖經記載
根據《聖經》馬太福音第2章記載，耶穌出世嘅時候，幾個博士從東方睇見伯利恆方向嘅天空上有一粒大星，於是就跟住粒星嚟到耶穌出世嘅地方。其實冇證據證明係有幾多位博士朝拜耶穌，但係佢哋帶嚟黃金、乳香、沒藥，所以有學者推測係有三個人嚟到，每人獻上一樣禮物，所以稱佢哋做「東方三博士」：但馬太福音只係寫「有幾位來自東方嘅博士」，而並冇提到博士嘅數目。

博士身分
呢幾位博士精通天文學同占星術，因此佢哋肯定唔係猶太人，因為喺猶太教中，摩西律法規定，禁止人使用魔法、占星術同崇拜偶像。由於原文（古希臘文：μάγοι；拉丁文：magus）係占星術士（法師）嘅意思，佢哋可能係安息帝國嘅高級神職人員。
東新高速公路

（中國高速公路代碼：粵高速S39）係中國廣東廣州嘅一條高速公路，佢從荔灣區東塱開始，一直去到南沙區橫瀝鎮新聯村。

工程
呢條高速公路喺2005年10月28號開始喐手起，2010年12月31號起好兼正式通車。
The Show Must Go On

《The Show Must Go On》（粵語意思：表演必須繼續）係英國搖滾樂隊皇后樂隊嘅歌曲，喺佢第14張原創專輯Innuendo（1991年2月5號）首次發表，係專輯最終曲，由樂團4人一齊創作。
歌名引用咗古老嘅西方諺語。歌詞內容表達一名表演者喺面臨死亡時就笑住咁睇生死，繼續豪氣表演直到最尾嘅情況。由於主唱Freddie Mercury呢個時候確實面臨住死亡，而英國媒體自1980年代尾以嚟就一直對佢嘅健康狀況強烈好奇，所以呢首歌成日被睇成佢向外界表達看待自己生命盡頭嘅態度。
1991年10月14號，首歌喺英國出單曲，配合10月24號嘅第2張精選輯Greatest Hits II。緊接住，40日後，Freddie Mercury喺1991年11月24號過世。首歌係佢未死出嘅最後一張單曲。
艾頓莊喺1992年嘅Freddie Mercury致敬演唱會同1997年各翻唱過一次呢首歌，1997年嘅現場版本收錄喺1999年Queen嘅第3張精選輯Greatest Hits III入面。絲蓮·迪安喺2008年嘅世界巡迴演唱Taking Chances Tour每場都固定唱呢首歌同Queen致敬。

創作同錄音情形
聽過John Deacon同Roger Taylor兩人演奏一段和弦（和弦之後做咗首歌嘅基礎）後，Brian May同Freddie Mercury兩人一齊決定首歌嘅意境主軸並寫咗一啲歌詞。May之後做埋其餘嘅歌詞同旋律，並增加咗一段類似D大調卡農嘅過場。
Demo帶係由Brian May唱，其中某啲部分音域過高，必須用假音。當佢將最後Demo帶畀Mercury睇，佢其實有啲擔心Mercury已經瀕臨死亡嘅身體狀況負荷唔到呢次嘅高難度錄音。然而，當行入錄音室時，Mercury仰頭灌咗一大杯伏特加，大聲笑講「我緊撚係會搞掂好佢，靚仔！」（"I'll fucking do it darling!"），然後一次過，毫無問題咁完成錄音。直至今日，May回憶起當時嘅景象，依然認為呢次係Queen有史以嚟最完美嘅錄音。
其中大部分背景和音同最後一句歌詞係由May唱，另外Yamaha DX7合成器同結他嘅部分都係由佢做。製作人David Richards並建議將音高三度。

MV
當時Freddie Mercury身體狀況無法參與拍攝新嘅影像，所以其中有關佢嘅影像係從過去1981年至1991年嘅MV入面擷取。
影像入面有幾張面具不斷出現，其中一張係Roboto，從Styx樂曲Mr. Roboto嘅MV入面擷取。
呢個MV係由澳洲團隊DoRo製作，包括Rudi Dolezal同Hannes Rossacher。
The Road Ahead

The Road Ahead係新加坡2021年嘅星加坡國慶慶典主題曲，由新加坡女唱作人林穎同製作人劉俊鋒聯合創作。歌詞係希望新加坡人喺武漢肺炎疫情之下相互依靠，就好似過去咁多次遭遇逆境咁樣，一齊共同努力克服困難。演唱歌手包括林穎、新加坡偶像出身嘅塞再里（Sezairi Sezali）、新晉歌手謝安妮·布朗（Shye-Anne Brown）同埋淡米爾語流行歌手沙比爾（Shabir Tabare Alam）。
呢首歌比起過往幾年嘅主題曲，少咗愛國情懷，歌詞亦冇直接提及新加坡，反而同武漢肺炎疫症息息相關，鼓勵新加坡人之間互相支持，更加得到網民嘅喜愛。
新加坡總理李顯龍亦喺社交媒體入面話，呢首主題曲別具意義，佢又特別提到副歌入面嘅一句歌詞，「Come whatever on the road ahead. We did it before, and we'll do it again」，意思係無論前路係點，我哋以前做到，將來亦必定會成功。
The Travel Nurse

《The Travel Nurse》（日語：ザ・トラベルナース）係2022年10月20號至12月8號喺朝日電視台「木9（中文：朝日電視台週四晚間九點連續劇）」時段播嘅日本電視劇集（中文：日本劇集列表 (2022年)），由岡田將生主演。
香港由Viu TV獨家播映。臺灣就由friDay影音、KKTV、HamiVideo、中華電信MOD同MyVideo跟住播。

劇情簡介
劇情講述喺美國回流返日本嘅那須田步（岡田將生 飾演）係一個自我意識同自專心都好強，講嘢又唔留情面嘅護士。雖然佢睇起上嚟乞人憎，但係佢實際上喺美國考到咗高級護士嘅資格仲有豐富嘅經驗。佢遇到傳奇護士九鬼靜（中井貴一 飾演）仲同一時間加入咗天乃綜合醫療中心。
充滿熱情那須田步同埋沉著冷靜嘅九鬼靜，兩個南轅北徹嘅人喺醫院入面組成咗一對奇異嘅拍檔，佢哋漸漸咁改變咗成間醫院以至係病人。

播出日程
如果唔係特別註明，呢版嘅所有時間都係以UTC+9嚟做標準時間。
第1集同埋大結局加長咗10分鐘。
第3集加長咗6分鐘。
Porte-du-Quercy

Porte-du-Quercy係法國嘅一個市鎮，位置喺奧斯坦尼大區嘅洛特。
Portes, Gard

Portes, Gard係法國嘅一個市鎮，位置喺奧斯坦尼大區嘅加爾。
Portal 系列

《Portal》 （類似粵拼：pot1 tou2）係首作喺 2008 年出嘅一隻解謎平台遊戲系列，廣泛噉畀人認為 3D 解謎平台遊戲第一隻成功作品。
Porte-de-Seine

Porte-de-Seine係法國嘅一個市鎮，位置喺厄爾。
東安路站

東安路站係上海地鐵4號綫同上海地鐵7號綫一個地鐵站，喺徐匯區。個站2005年12月31號啟用。
東安街休憩花園

東安街休憩花園，位於油麻地的休憩花園。
東安街休憩花園，香港公園之一，遊樂場之一，喺九龍油蔴地東安街三十五到四十一號，英文叫Tung On Street Rest Garden。行政上歸油尖旺區。設施有籃球場。